CELEX: 31990R2333
Language: el
Date: 1990-08-07 00:00:00
Title: Κανονισμός (ΕΟΚ) αριθ. 2333/90 της Επιτροπής της 7ης Αυγούστου 1990 για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ. 804/68

Avis juridique important

|

31990R2333

Κανονισμός (ΕΟΚ) αριθ. 2333/90 της Επιτροπής της 7ης Αυγούστου 1990 για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ. 804/68  

Επίσημη Εφημερίδα αριθ. L 211 της 09/08/1990 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2333/90 ΤΗΣ ΕΠΙΤΡΟΠΗΣ  της 7ης Αυγούστου 1990  για την τροποποίηση του κανονισμού (ΕΟΚ) αριθ. 1546/88 σχετικά με τον καθορισμό των λεπτομερειών εφαρμογής της συμπληρωματικής εισφοράς που προβλέπεται στο άρθρο 5γ του κανονισμού (ΕΟΚ) αριθ. 804/68  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 5γ παράγραφος 7,  Εκτιμώντας:  ότι το άρθρο 8 του κανονισμού (ΕΟΚ) αριθ. 1546/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2138/90 (4), προβλέπει ότι οι προσωρινές χορηγήσεις που προβλέπονται στο άρθρο 5γ παράγραφος 1 στοιχείο α) του κανονισμού (ΕΟΚ) αριθ. 804/68, πραγματοποιούνται και καταγράφονται εντός προθεσμίας που καθορίζεται από το ενδιαφερόμενο κράτος μέλος και το αργότερο μέχρι τις 31 Ιουλίου · ότι, λαμβανομένων υπόψη των διοικητικών δυσχερειών που αντιμετώπισαν ορισμένα κράτη μέλη κατά τη διάρκεια της περιόδου 1990/91 για να καταγράψουν όλες τις χορηγήσεις πριν από αυτήν την ημερομηνία, πρέπει η προθεσμία αυτή να μεταφερθεί, γι' αυτήν την περίοδο, στις 30 Σεπτεμβρίου 1990·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 8 του κανονισμού (ΕΟΚ) αριθ. 1546/88 συμπληρώνεται με το ακόλουθο τμήμα της φράσης:  «και, για την έβδομη περίοδο των δώδεκα μηνών, το αργότερο στις 30 Σεπτεμβρίου 1990.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 139 της 4. 6. 1988, σ. 12.  (4) ΕΕ αριθ. L 195 της 26. 7. 1990, σ. 23.